Ceremonia de deschidere a Jocurilor Olimpice de vară din 2012
Ceremonia de deschidere a Jocurilor Olimpice de vară din 2012, numită și "Insulele minunilor" (în ), a început la ora 21:00 BST (UTC+1) în ziua de vineri, 27 iulie 2012, pe Stadionul Olimpic din Londra. Aceasta a fost concepută și coordonată de către regizorul Danny Boyle, câștigător al premiului Oscar, în timp ce regia muzicală a fost realizată de formația Underworld. A XXX-a ediție a Jocurilor Olimpice a fost oficial deschisă de monarhul țării gazdă, regina Elisabeta a II-a.